2019. gada 16. aprīlī Rīkojums Nr. 183

Rīgā (prot. Nr. 20 20. §)

**Par valsts nekustamā īpašuma "Līvi" Auru pagastā, Dobeles novadā, nodošanu Aizsardzības ministrijas valdījumā**

1. Veselības ministrijai nodot Aizsardzības ministrijas valdījumā nekustamo īpašumu "Līvi" (nekustamā īpašuma kadastra Nr. 4646 004 0071) – zemes vienību (zemes vienības kadastra apzīmējums 4646 004 0071) 12200 m2 platībā un astoņas būves (būvju kadastra apzīmējumi 4646 004 0071 001, 4646 004 0071 002, 4646 004 0071 005, 4646 004 0071 008, 4646 004 0071 009, 4646 004 0071 010, 4646 004 0071 011 un 4646 004 0071 012) – Auru pagastā, Dobeles novadā, kas ierakstīts zemesgrāmatā uz valsts vārda Veselības ministrijas personā. Saskaņā ar Civillikuma 852. un 853. pantu nodot Aizsardzības ministrijas valdījumā uz nekustamo īpašumu attiecināmās Neatliekamās medicīniskās palīdzības dienesta bilancē esošās inženierbūves – autoceļu, ārējos inženiertīklus (ūdensvadu, siltumtrasi, kanalizācijas tīklu un notekūdeņu būves un cauruļvadus) un nekustamā īpašuma kustamos piederumus (blakus lietas).

2. Aizsardzības ministrijai pārņemt valdījumā no Veselības ministrijas šā rīkojuma 1. punktā minēto nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Aizsardzības ministrijas personā.

Ministru prezidenta vietā –

finanšu ministrs J. Reirs

Veselības ministre I. Viņķele